CENU APTAUJAS
NOLIKUMS
“Viengadīgo puķu stādu piegāde Bauskas apvienības pārvaldes apstādījumiem 2027.gada sezonai”
identifikācijas numurs BAP/2026/2-1/46
Bauskā, Bauskas novadā
Nolikuma datums ir pievienotā elektroniskā paraksta
un laika zīmoga datums
1.	Pasūtītājs
	Nosaukums
	Bauskas novada pašvaldības iestāde “Bauskas apvienības pārvalde”

	Juridiskā adrese
	Uzvaras iela 6, Bauska,  Bauskas nov., LV-3910

	Reģistrācijas numurs
	50900038281


2.	Iepirkuma priekšmets
Viengadīgo puķu stādu piegāde Bauskas apvienības pārvaldes apstādījumiem 2027.gada sezonai saskaņā ar Tehnisko specifikāciju (nolikuma 1.pielikums). 
3.	Identifikācijas numurs: BAP/2026/2-1/46
4.	Kontaktpersona:
Bauskas apvienības pārvaldes Bauskas pilsētas nodaļas vadītājs Gatis Pauniņš, tālr. +371 27879715, e-pasts gatis.paunins@bauskasnovads.lv.
5.	Piedāvājumu iesniegšana, iesniegšanas veids un termiņš:
5.1.	Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
5.2.	Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
5.3.	Pretendents savu piedāvājumu iesniedz elektroniski līdz 30.10.2026. plkst. 12:00, nosūtot uz e-pasta adresi:  bauska.parvalde@bauskasnovads.lv. 
5.4.	Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti. 
5.5.	Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīgu elektronisko atslēgu vai paroli šifrētā dokumenta atvēršanai. 
6.	Līguma nosacījumi:
6.1.	Līguma izpildes laiks saskaņā ar tehnisko specifikāciju.
6.2.	Apmaksa: Līgums ar pēcapmaksu. Apmaksa tiek veikta 10 (desmit) darba dienu laikā pēc preču piegādes, preču pavadzīmes vai nodošanas–pieņemšanas akta abpusējas parakstīšanas un strukturēta elektroniskā rēķina saņemšanas, pārskaitot naudu uz Piegādātāja norādīto bankas kontu 
7.	Prasības pretendentam
7.1.	Pretendents ir fiziskā vai juridiskā persona, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un piegādāt Pasūtītājam nepieciešamās preces. 
8.	Iesniedzamie dokumenti:
8.1.	Pieteikums dalībai cenu aptaujā, atbilstoši Nolikuma 2.pielikuma formai “Pretendenta pieteikums”;
8.2.	Tehniskais un Finanšu piedāvājums, atbilstoši Nolikuma 3.pielikuma formai “Tehniskais un Finanšu piedāvājums”.
9.	Piedāvājuma izvēles kritērijs
9.1.	Piedāvājums ar zemāko cenu, kas pilnībā atbilst cenu aptaujas nolikuma prasībām (gadījumā, ja tiks nolemts piešķirt līguma slēgšanas tiesības).
9.2.	Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
10.	Informācija par līgumu
10.1.	Pasūtītājs slēdz līgumu ar izraudzīto pretendentu.
10.2.	Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
10.3.	Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
10.4.	Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar pretendentu, kurš iesniedzis piedāvājumu ar nākamo zemāko cenu.
11.	Pielikumi
Nolikumam pievienoti šādi pielikumi:
	1. pielikums
	Tehniskā specifikācija

	2. pielikums
	Pretendenta pieteikums

	3. pielikums
	Tehniskais un Finanšu piedāvājums 

